Foto: AFP 2018 / Petras Malukas Latviya Milliy qurolli kuchlari (MQK)ning xabar berishicha, mamlakat dengiz chegarasidan uncha uzoq bo‘lmagan yerda Rossiyaga qarashli ikkita harbiy kema aniqlangan. Bu haqda MQKning tvitterdagi rasmiy sahifasida xabar berildi. «Latviya maxsus iqtisodiy hududida, hududiy suvlardan 11 dengiz milyasi masofada, 24 noyabr kuni, harbiy-dengiz kuchlari Rossiya qurolli kuchlarining «Viktor Konetskiy» shatakchi kemasi va «Vishnya» toifasidagi razvedka kemasini aniqlashdi», - deya ta’kidlanadi xabarda. Eslatib o‘tamiz, avvalroq Bloomberg NATO sovuq urushga qaytayotgani haqida xabar bergandi. Qayd etilishicha, Shimoliy Atlantika alyansi Norvegiyada keng ko‘lamli mashqlarni o‘tkazdi, ular NATO o‘zining dastlabki raqibiga, shuningdek, sovuq urush 2.0’ga qaytayotganini ko‘rsatadi.